Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: • A jelen tanterv a KT 1993. évi LXXIX. törvényben és az 1993. évi LXXVI. szakképzésrõl írt törvényben
Paragraph Index: 1522

5. Értõ olvasás Évfolyam: Szakiskolai elõkészítés 9. Cél Eszközszinten alkalmazni az olvasás-írást a különféle élethelyzetekben. Fejleszteni a kommunikációs képességet. Megismerni a tömegkommunikáció néhány jellegzetes formáit. Felhasználni a kulturtechnikában szerzett ismereteket az információszerzés terén és a megszerzett ismereteket egyre inkább önállóan hasznosítani. Feladatok Az egyéni képességek és egyéni szintek figyelembevételével, a megtanult ismeretek praktikus feladatok megoldásával történõ gyakorlása. Az olvasás- és íráskészség folyamatos fejlesztése. A megszerzett ismeretek segítsék a környezetben való eligazodást, az önálló döntések és a segítségkérés szükségességének felmérését, lehetõségeinek alkalmazását. Az olvasás és írás, mint információszerzés és átadás, természetes módon jelenjen meg a tanuló mindennapi tevékenységei során. Elvárt teljesítmény Fejlõdjön fogalmi gondolkodása, analízis-szintézis, akarati, belátási- és döntésképessége. Legyen képes beszédének formai és alaki összehangolására. Rövid szövegrõl tudjon beszámolni szóban és írásban. A kommunikációs helyzetekben tartsa be a normákat, illemszabályokat. Értékelés Tanév végén érdemjeggyel, félévente szöveges tájékoztatással. Évente P.A.C. mérõeszközös méréssel. Tankönyv, taneszköz Tankönyvek, mesekönyvek, Kincskeresõ kisködmön, feladatlapok, újságok, fényképek, térkép, piktogramok, rádió, TV, audiovizuális eszközök, diavetítõ, videó. Évfolyam: Ek. 9.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes